KOMISSION ASETUS (EY) N:o 1473/97,
annettu 28 päivänä heinäkuuta 1997,
Tanskalle myönnettyjen rahapoliittisten hyvitysten tarkistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä valuuttoja koskevaan muuntokurssien alenemiseen liittyvistä hyvityksistä 29 päivänä kesäkuuta 1995 annetun neuvoston asetuksen (EY) N:o 1527/95 (1) ja erityisesti sen 2 artiklan 4 kohdan,
sekä katsoo, että
asetuksella (EY) N:o 1527/95 otettiin käyttöön periaate maatalouden rahapoliittisesta hyvityksestä, jonka ensimmäisen erän enimmäismäärä määritetään kyseisten maatalouden muuntokurssien alenemisen huomattavuuden perusteella; hyvityksen toisen ja kolmannen erän määrää on vähennettävä vähintään kolmanneksella ensimmäisen erän yhteydessä myönnetystä määrästä; Tanskan kruunun arvo aleni vuonna 1995 huomattavasti eli 0,496 prosentilla,
tiettyjen maatalouden muuntokurssien alenemiseen liittyviä hyvityksiä koskevista yksityiskohtaisista säännöistä 18 päivänä joulukuuta 1995 annetun komission asetuksen (EY) N:o 2921/95 (2), sellaisena kuin se on viimeksi muutettuna asetuksella (EY) N:o 1481/96 (3), 6 artiklan 2 kohdassa säädetään hyvityksen toisen ja kolmannen erän enimmäismäärien tarkistamisesta, jos maatalouden muuntokurssien nousu vaikuttaa tuloihin ennen näiden erien alkua; asetuksen (EY) N:o 1527/95 2 artiklan 1 kohdan mukaan erät määritetään 12 kuukauden jaksoille kyseistä huomattavaa alenemista seuraavasti kuukaudesta alkaen,
Tanskan kruunua koskeva maatalouden muuntokurssi nousi Tanskan kruunun kurssin huomattavan alenemisen ja kolmannen tukierän alkamisen välisenä aikana,
asetuksessa (EY) N:o 1527/95 tarkoitetut maatalouden rahapoliittiset hyvitykset on laskettu kiinteämääräisinä; tämänhetkisten maatalouden muuntokurssien tason vuoksi olisi peruutettava Tanskan kolmas erä; näitä hyvitysten tarkistuksia on sovellettava kyseisten erien alusta alkaen, ja
suunnitellut toimenpiteet ovat kyseisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Tanskalle asetuksessa (EY) N:o 1527/95 säädetty hyvityksen kolmas erä peruutetaan.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä heinäkuuta 1997.